
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 87
din 26 mai 2015
privind alegerea viceprimarului municipiului Sighişoara 
Consiliul Local al Municipiului Sighişoara, întrunit în şedinţă extraordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12034/22.05.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 86/26.05.2015 privind constatarea încetării, înainte de expirarea duratei normale a mandatului, a calităţii de viceprimar al municipiului Sighişoara, a domnului consilier local Bândea Dan Eugen, ca urmare a demisiei;
Având în vedere prevederile Legii nr. 393/2004 privind Statutul aleşilor locali, cu modificările şi completările ulterioare; 

Având în vedere prevederile art. 11 şi art. 12 din Ordonanţa Guvernului nr. 35/2002 pentru aprobarea Regulamentului-cadru de organizare şi funcţionare a consiliilor locale, cu modificările şi completările ulterioare;

Având în vedere prevederile art. 7 şi art. 8 din Regulamentul de organizare şi funcţionare a Consiliului Local Sighişoara, aprobat prin Hotărârea Consiliului Local Sighişoara nr. 98/25.10.2012;

Având în vedere Raportul de specialitate al Serviciului Administraţie publică locală, înregistrat cu nr. 12039/22.05.2015, din care reiese că, Consiliul Local Sighişoara, după ce prin hotărâre ia act şi constată încetarea, înainte de expirarea duratei normale a mandatului, a calităţii de viceprimar al municipiului Sighişoara, a domnului consilier local Bândea Dan Eugen, ca urmare a demisiei sale din funcţia de viceprimar şi declară vacantă funcţia de  viceprimar al municipiului Sighişoara, va trebui, în conformitate cu dispoziţiile legale să aleagă în funcţia de viceprimar al municipiului Sighişoara un alt consilier local;
Având în vedere propunerile formulate pentru funcţia de viceprimar al municipiului Sighişoara şi procedând prin vot secret la alegerea acestuia;
Având în vedere procesul verbal al Comisiei de validare, aleasă prin Hotărârea Consiliului Local Sighişoara nr. 1/25.06.2012, încheiat în data de 26.05.2015, cu ocazia analizării propunerilor formulate pentru candidaţii înscrişi la funcţia de viceprimar al municipiului Sighişoara, prin care aceste propuneri formulate, au fost validate; 

 Având în vedere procesul verbal al Comisiei de validare, aleasă prin Hotărârea Consiliului Local Sighişoara nr. 1/25.06.2012, încheiat în data de 26.05.2015, cu ocazia desfăşurării procedurii de vot şi a numărării voturilor, în care a fost consemnat şi rezultatul votului;
În temeiul prevederilor art. 36 alin. (1) şi alin. (9), art. 45 alin. (2) şi alin. (5), art. 57 alin. (3) şi alin. (7) şi a art. 115 alin. (1), lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,
                                                                       HOTĂRĂŞTE:

Art. 1.
Se alege în funcţia de viceprimar al municipiului Sighişoara domnul consilier local 
GAVRILĂ IONEL. 

Art. 2.
Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Marieta Maria Fintoc 
  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Secretar;
  2 ex. Serviciul Administraţie Publică Locală;
  1 ex. domnul Gavrilă Ionel.
  8 ex. 

A.B.
